open-index/open-wikipedia-markdown huggingface dataset:
சத்யவதி தேவி (பி. 1905)

**சத்யவதி தேவி** (*Satyavati Devi*-28 பிப்ரவரி 1905 - 26 அக்டோபர் 2010) ஓர் இந்தியச் சுதந்திரப் போராட்ட வீரரும் காந்தியவாதியும் ஆவார். அக்டோபர் 26, 2010 அன்று தேவி இறக்கும் போது, இவர் இந்தியாவின் மிக வயதான சுதந்திரப் போராட்ட வீரராக இருந்தார்.

இவர் தரண் தரண் மாவட்டத்தில் ஒரு பஞ்சாபி இந்து குடும்பத்தில் பிறந்தார். ஜலந்தரின் கன்யா மகா வித்யாலயத்தில் பள்ளிப்படிப்பை முடித்தார். தேவி 1925-இல் லாலா அச்சிந்த் ராம் என்பவரை மணந்தார். இவரது திருமணம் வரதட்சணை இல்லாத திருமணமாகும். மேலும் இவர் முக்காடு அணியவில்லை. இது திருமணத்திற்கு முன் அச்சிந்த் ராம் விதித்த நிபந்தனையாகும். இவர் பிஜ்ஜி அல்லது மாதாஜி என்று பிரபலமாக அறியப்பட்டார். இவர் இந்தியாவின் முன்னாள் துணைக் குடியரசுத் தலைவர் கிரிஷண் காந்த் அவர்களின் தாயார் ஆவார். இவருக்கு நிர்மலா மற்றும் சுபத்ரா என்ற இரு மகள்களும் இருந்தனர்.

ஆகத்து 26, 1942 அன்று, இந்தியச் சுதந்திரப் போராட்டத்தில் பங்கேற்றதற்காக இவர் தனது குழந்தைகளுடன் கைது செய்யப்பட்டார். மற்ற பெண் கைதிகளுடன் சேர்ந்து இவர் ஆங்கிலேயர்களால் சிறையில் அடைக்கப்பட்ட லாகூர் சிறையில் இந்திய மூவர்ணக் கொடியை ஏற்றினார். சிறையில் அரசியல் கைதிகளின் முகாம்களின் நிலைமைக்கு எதிர்ப்பு தெரிவித்து *சத்தியாகிரகம்* செய்தார். இந்தியச் சுதந்திரத்திற்குப் பிறகு, "பஞ்சாபின் காந்தி" என்று பிரபலமாக அழைக்கப்பட்ட தனது கணவர் லாலா அச்சிந்த் ராம் (1961 இல் இறந்தார்) உடன் வினோபா பாவேயின் ''நிலக்கொடை'' இயக்கத்தில் தீவிரமாகப் பங்கேற்றார். இரண்டு முறை மக்களவை உறுப்பினராக இருந்தவர். இவர்கள் இருவரும் தங்கள் நிலத்தை நிலமற்ற தொழிலாளர்களுக்கு வழங்குமாறு நில உரிமையாளர்களை வலியுறுத்தினர். புரட்சித் தலைவரான சந்திரசேகர ஆசாத் லாகூருக்குத் தப்பிச் செல்வதற்கு முன் இவரது வீட்டில் மூன்று நாட்கள் தங்கியிருந்தார். தேசபக்தர் பகத்சிங்குக்கு தன் கைகளால் அடிக்கடி உணவளித்தார். இவரின் மகள் சுபத்ரா, கைது செய்யப்பட்டபோது 13 வயதுதான். மேலும் கைது செய்யப்பட்ட இளைய சுதந்திரப் போராட்ட வீரர் ஆவார். 1965-இல், இவர் தனது அனைத்து நகைகளையும் பிரதமரின் தேசிய நிவாரண நிதிக்கு வழங்கினார்.

இவர் வீட்டிற்கு வரும் வீட்டிலுள்ள அனைவராலும் எப்போதும் மதிக்கப்பட்டார். இவரின் மகன் கிருஷ்ண காந்த் 1989ஆம் ஆண்டு ஆந்திரப் பிரதேசத்தின் ஆளுநரானார். மேலும் 1997ஆம் ஆண்டு வரை இவர் துணைக் குடியரசுத் தலைவர் பதவிக்கு உயர்த்தப்பட்டார். இரண்டு சந்தர்ப்பங்களிலும் கிருஷ்ண காந்த் தனது தாயைத் தனது வீட்டிற்கு அழைத்துச் சென்றார். 2002-இல் இவரின் மகன் இறந்தபோது, அவரது உடலைத் தகனம் செய்வதற்கு எடுத்துச் செல்லும் வரை அவர் அருகில் அமர்ந்திருந்தார். இவர் எட்டு ஆண்டுகள் அவரை விட அதிகமாக வாழ்ந்தார். 26 அக்டோபர் 2010 அன்று தனது 105 வயதில் இறந்தார். பல இளைய சக ஊழியர்களை விட அதிகமாக வாழ்ந்தார். மறுநாள் இவரது சொந்த கிராமத்தில் அனைத்து அரசு மரியாதைகளுடன் தகனம் செய்யப்பட்டது. 9 ஆகத்து 2009 அன்று இறப்பதற்கு ஓராண்டிற்கு முன்பு, வெள்ளையனே வெளியேறு இயக்கத்தின் 67வது ஆண்டு நினைவுக் கொண்டாட்டத்தின் ஒரு பகுதியாக, அப்போதைய குடியரசுத் தலைவர் பிரதீபா பாட்டீலால் இவர் கௌரவிக்கப்பட்டார்.

## மேற்கோள்கள்

பகுப்பு:பஞ்சாபி மக்கள்
பகுப்பு:பஞ்சாப் நபர்கள்
பகுப்பு:2010 இறப்புகள்
பகுப்பு:1905 பிறப்புகள்
பகுப்பு:நூறு வயது இந்தியப் பெண்கள்
பிரியா ஆபிரகாம்

**பிரியா ஆபிரகாம்**  (Priya Abraham)  இந்தியாவைச் சேர்ந்த ஒரு மருத்துவர் ஆவார். விஞ்ஞானியாகவும்  நாட்டின் முன்னணி நச்சுயிரியல் வல்லுநராகவும் செயல்படுகிறார்.  கோவிட்-2019 நச்சுயிரி, **கடுமையான தீவிர சுவாசத் தொகுதி கொரோனா வைரசு 2**  நச்சுயிரிகளின்  சோதனை நுட்பங்கள் மற்றும் மரபணு ஆய்வுகள் துறையில் இவர் செய்த பங்களிப்புகளுக்காக பெரிதும்  அறியப்படுகிறார். புனேவில் உள்ள தேசிய வைரசு நச்சுயிரி நிறுவனத்தின் இயக்குநராக பணியாற்றியுள்ளார்.  இவரது குழு இந்தியாவில் கோவிட்-19 வைரசின் முதல் மாதிரியைக் கண்டறிந்து அதை தனிமைப்படுத்தியது.

## சுயசரிதை
பிரியா. கேரளாவின் கோட்டயம் மாவட்டத்தைச் சேர்ந்தவர். 1981 ஆம் ஆண்டில் வேலூர் கிறித்துவ மருத்துவக் கல்லூரியில்  உயிரியலில்  முதுநிலை பட்டமும் முனைவர் பட்டமும் பெற்றார்.  வேலூர் கிறித்துவ மருத்துவக் கல்லூரியில் வைரசு மருத்துவப் பிரிவின் தலைவராக இருந்தார்.  கல்லீரல் அழற்சி ஹெபடைடிஸ் மற்றும் மனித பாப்பிலோமா வைரசு  பிரிவுகளில் முதலில் ஆர்வம் காட்டினார். மருத்துவமனையில் பணியாற்றும் போது பல வைரசு தொற்றுகளுக்கான குழுக்களிலும், பல வைரசு தொற்றுகள் குறித்த உலக சுகாதார அமைப்பின் ஆலோசகராகவும் பணியாற்றியுள்ளார். இந்திய மருத்துவ ஆராய்ச்சி மன்றத்தின்  அறிவியல் ஆலோசனைக் குழுவிலும் பணியாற்றியுள்ளார். தேசிய வைரசு தொற்று கண்காணிப்பு ஆராய்ச்சியிலும் பிரியா ஆபிரகாம் பங்கேற்றுள்ளார்.

இந்தியாவில் கோவிட்-19 பரவுவதற்கு இரண்டு மாதங்களுக்கு முன்பு, புனேவில் உள்ள ஐசிஎம்ஆர் - தேசிய வைரசு நிறுவனத்தின் இயக்குநராக பிரியா பொறுப்பேற்றார். பிரியா மற்றும் குழுவினரின் செயல்பாடுகளான,  பல்வேறு சோதனைக் கூடங்களுக்கு சோதனைக் கருவிகளைக் கொண்டு சென்றதன் மூலமும், புதிதாக உருவாகி வரும் மாறுபாடுகளைக் கண்காணிப்பதன் மூலமும், வைரசின் பரவலைக் கட்டுப்படுத்தும் திசையில் இந்தியாவை குறிப்பிடத்தக்க முன்னேற்றத்தை அடையச் செய்தது. செப்டம்பர் 2023 ஆம் ஆண்டு செப்டம்பர் மாதத்தில் இவர் இந்திய தேசிய அறிவியல் அகாடமியின் உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:கேரளப் பெண் அறிவியலாளர்கள்
பகுப்பு:இந்திய மருத்துவர்கள்
சகி

***சகி*** (*Sakhi*) என்பது கன்னட மொழியில் இருவாரத்திற்கு ஒருமுறை வெளியாகும் பெண்களுக்கான இதழாகும். இது இந்தியாவின் கர்நாடகாவில் விநியோகிக்கப்படுகிறது. இதழின் தலைமையகம் இந்தியாவில் தமிழ்நாடு, சென்னையில் அமைந்துள்ளது. முதலில் மாதாந்திர வெளியீடாகத் தொடங்கப்பட்டது பின்னர் மாதமிரு இதழாக வெளிவருகிறது. சகி மார்ச் 2001-இல் தைனிக் ஜாக்ரண் குழுவால் தொடங்கப்பட்டது.

## சகோதரி வெளியீடுகள்

* *[[தி நியூ இந்தியன் எக்சுபிரசு|தி நியூ இந்தியன் எக்ஸ்பிரசு]]*, இந்திய ஆங்கில மொழி தினசரி செய்தித்தாள்
* *[[கன்னடப் பிரபா]]*, கன்னட மொழி செய்தித்தாள்

*

## மேற்கோள்கள்

## வெளி இணைப்புகள்
* 

பகுப்பு:பெங்களூரில் ஊடகங்கள்
பகுப்பு:கன்னட இதழ்கள்
அல்லியம் டெசிபியன்சு

**அல்லியம் டெசிபியன்சு** (தாவரவியல் வகைப்பாடு: *Allium decipiens*) என்பது வெள்ளைப்பூண்டு வகைத் தாவரயினமாகும். இது அமாரில்லிடேசியே தாவரக்குடும்பத்தின் கீழ் அமைந்துள்ளது. இதன் பிறப்பிடம்  ஐரோவாசியா ஆகும். குறிப்பாக கிழக்கு ஐரோப்பா, மேற்கு ஆசியா ஆகும். இதன் தண்டலம் (bulb) கோள வடிமாக இருக்கிறது. இதன் சூலகம் பச்சை நிறத்திலுள்ளது.

;இதன் துணையினங்கள்:
* *Allium decipiens* subsp. *decipiens* - உக்ரைன், European Russia, ரஷ்யாவின் பொருளாதாரப் பகுதிகள், அல்த்தாய் பிரதேசம், காக்கேசியா, துருக்கி
* *Allium decipiens* subsp. *quercetorum* Seregin - கிரிமியா மூவலந்தீவு, வடமேற்கு காக்கேசியா

## மேற்கோள்கள்

பகுப்பு:பூண்டு வகைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
சரசு சலில்

***சரசு சலில்*** (*Saras Salil*) இந்தி மொழியில் வெளியாகும் ஓர் இந்திய இருவாரத்திற்கு ஒரு முறை வெளியாக்கும் இதழ். இந்த இதழ் 1993 முதல் வெளிவருகிறது. சரசு சலில் தில்லி பத்திரிகை பத்ரா பிரகாசானால் வெளியிடப்படுகிறது. இந்த இதழில் வாசகர்களாக இந்தியப் பெண்கள் உள்ளனர். இது சமூக மற்றும் அரசியல் பிரச்சினைகள் பற்றிய கருத்துக்கள் மற்றும் சமூகம், பாலியல், புனைகதை மற்றும் பொழுதுபோக்கு பற்றிய கட்டுரைகளின் கலவையைக் கொண்டுள்ளது.

நகர்ப்புற மற்றும் கிராமப்புற மக்களின் சமூக-கலாச்சார சூழலுக்கு பொருத்தமான, வர்க்க அடிப்படையிலான பாகுபாடு, ஜாதி அரசியல், அடையாளம், வேலைவாய்ப்பு, பொருளாதாரம் மற்றும் சமூகக் கட்டமைப்பின் பிரச்சினைகளை நகர்ப்புற மற்றும் கிராமப்புறங்களில் உள்ள தொழிலாள வர்க்க குடும்பங்களின் கண்ணோட்டத்தில் இந்த இதழ் அலசுகின்றது. கடந்த 2 தசாப்தங்களாக, வெகுஜனங்களின் சமூக மற்றும் பொருளாதார மேம்பாட்டிற்கு உதவும் நோக்கத்துடன் இந்தப் பிரச்சினைகளை எழுப்புவதில் இந்த இதழ் செயல்படுகிறது. அதே நேரத்தில், இந்த இதழில் பொழுதுபோக்கு அமசங்களும் உள்ளன. 

*சரசு சலில்* ஐந்து மொழிகளில் (இந்தி உட்பட) வெளியிடப்படுகிறது. இந்தி இதழ் எண். ஐ. ஆர். எசு. 2012-இல் 5, இந்தியாவில் க்யு. 1 இந்திய அளவில் 16 லட்சம் பிரதிகள் விற்றது. இந்தி இதழ்களில் இந்தியாவில் ஐ. ஆர். எசு. 2009 ஆர்1இன் படி இது அதிக வாசகர்களைக் கொண்டிருந்தது. அனைத்து இதழ்கள் தரவரிசையிலும் *சரசு சலில்* இரண்டாவது இடத்தைப் பிடித்துள்ளது. இந்த இதழ் 2008 ஆர்2-இல் 3,008,000ஆக இருந்தது.

## மேற்கோள்கள்

## வெளி இணைப்புகள்

* ''சரசு சலில்'' இணையதளம்

பகுப்பு:இந்திய இதழ்கள்
பகுப்பு:இந்தி ஊடகங்கள்
துங்கு முதலாம் அமைச்சரவை

**துங்கு முதலாம் அமைச்சரவை** அல்லது **மலாயாவின் முதலாவது அமைச்சரவை** (மலாய்: *Kabinet Persekutuan Tanah Melayu 1955*; ஆங்கிலம்: *First Rahman Cabinet*; சீனம்: 第一次拉曼内阁); என்பது மலேசியப் பிரதமர் துங்கு அப்துல் ரகுமான் தலைமையிலான மலாயாவின் முதலாவது அமைச்சரவை ஆகும்.

மலாயாவின் முதலாவது பிரதமராக துங்கு அப்துல் ரகுமான் நியமிக்கப்பட்டதும், 1955 ஆகஸ்டு 1-ஆம் தேதி, இந்த முதலாவது அமைச்சரவை அறிவிக்கப்பட்டது.

1955-ஆம் ஆண்டு மலாயா பொதுத் தேர்தலை தொடர்ந்து துங்கு அப்துல் ரகுமான் ஒரு புதிய அரசாங்கத்தை அமைத்தார். மலேசிய ஆட்சியாளர்களின் ஒப்புதலைப் பெற்ற பின்னர், மலாயாவின் ஐக்கிய இராச்சிய உயர் ஆணையர் டொனால்டு மெக்லவரி அவர்களால் அந்தப் புதிய அமைச்சரவை; 4 ஆகஸ்டு 1955 அன்று கார்கோசா செரி நெகாராவில் இருந்து அறிவிக்கப்பட்டது.

அமைச்சரவை உறுப்பினர்கள் 9 ஆகஸ்டு 1955 அன்று பதவியேற்றனர். இது மலேசியாவில் அமைக்கப்பட்ட முதல் அமைச்சரவை ஆகும்.

## பொது

இந்த அமைச்சரவையின் பதவிப் பிரமாணத்தில்; முதன்முறையாக பெரும்பான்மையான மலாயா மக்களால் நேரடியாகத் தேர்வு செய்யப்பட்டவர்களே பதவி ஏற்றனர். அத்துடன் இந்த அமைச்சரவைதான், பிரித்தானிய பாதுகாப்பின் கீழ் பதவி வகித்த கடைசி அமைச்சரவையும் ஆகும்.

மலாயா அரசாங்கத்தின் தலைமைச் செயலாளர், மலாயா நிதிச் செயலாளர், மலாயா சட்டத்துறை அமைச்சர் மற்றும் மலாயா வெளியுறவு அமைச்சர் ஆகிய நான்கு அமைச்சர்கள் மட்டுமே மலாயாவின் ஐக்கிய இராச்சிய உயர் ஆணையரால் நியமிக்கப்பட்டனர். அந்தப் பதவிகளை பிரித்தானிய அதிகாரிகள் வழிநடத்தினர்.

1957-ஆம் ஆண்டு ஆகஸ்டு 31-ஆம் தேதி மலாயா விடுதலை பெற்ற பிறகு இந்த அமைச்சரவை தொடர்ந்தது. இருப்பினும் விடுதலைக்குப் பிறகு புதிய துறைகள் இணைக்கப்பட்டு; கூடுதலாக சில மாற்றங்களும் செய்யப்பட்டன. 1959 ஆகஸ்டு 19-ஆம் தேதி இந்த முதலாவது அமைச்சரவை கலைக்கப்பட்டது.

## மலாயா கூட்டமைப்பின் முதலாம் அமைச்சரவை

## முதல் நடுவண் அமைச்சரவை

மலாயாவின் முதல் நடுவண் அமைச்சரவை 1955 ஆகஸ்டு 1-ஆம் தேதி அமைக்கப்பட்டது; பின்வரும் அமைச்சர்களைக் கொண்டிருந்தது:

## 1955 ஆகஸ்டு 1-ஆம் தேதி அமைக்கப்பட்ட அமைச்சரவை

## 1957-இல் அமைக்கப்பட்ட அமைச்சரவை
1957-ஆம் ஆண்டில் மலேசியா விடுதலை அடைந்தது. அதன் பின்னர் அமைக்கப்பட்ட அமைச்சரவை பின்வரும் அமைச்சர்களைக் கொண்டிருந்தது:

## மேலும் காண்க

* மலேசியப் பொதுத் தேர்தல்
* மக்களவை (மலேசியா)
* மலேசியப் பொதுத் தேர்தல், 2008
* மலேசியப் பொதுத் தேர்தல், 2013
* மலேசியப் பொதுத் தேர்தல், 2018
* மலேசியப் பொதுத் தேர்தல், 2022
* **[[மலேசிய அமைச்சரவைகளின் பட்டியல்]]**

## மேற்கோள்கள்

பகுப்பு:மலேசிய அமைச்சரவை
பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல்
பகுப்பு:மலேசிய நாடாளுமன்றம்
புதரிக்குடா

**புதரிக்குடா** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பழக்கம்

ஒரு **பழக்கம்** (Habit) என்பது தொடர்ந்து நிகழும் மற்றும் ஆழ் மனதில் ஏற்படும் வழக்கமான நடத்தையாகும். 

1903 ஆம் ஆண்டு *அமெரிக்கன் ஜர்னல் ஆஃப் சைக்காலஜி  எனும் கட்டுரையில்*           " உளவியலின் அடிப்படையில் ஒரு பழக்கம் என்பது, மன அனுபவத்தை மீண்டும் மீண்டும் செய்வதன் மூலம் அதிகமாகவோ அல்லது குறைவாகவோ நினைப்பது அல்லது உணரும் வழி" என்று வரையறுத்தது. பழக்கமான நடத்தை பெரும்பாலும் அதை வெளிப்படுத்தும் நபர்களால் கவனிக்கப்படாமல் போகும், ஏனென்றால் ஒரு நபர் வழக்கமான பணிகளை மேற்கொள்ளும்போது சுய பகுப்பாய்வில் ஈடுபட அவசியமில்லாமல் போகும் நிலை ஏற்படுகிறது. பழக்கவழக்கங்கள் சில நேரங்களில் கட்டாய நடத்தையாகும். பழக்கவழக்க ஆராய்ச்சியாளர் வெண்டி வுட் மற்றும் அவரது சகாக்கள் 2002 ஆம் ஆண்டில் நடத்திய ஆய்வில், தினசரி நடத்தைகளில் தோராயமாக 43% நடத்தைகள் தங்களது பழக்கங்கள் அல்லாதவை என்பதைக் கண்டறிந்தனர்.  **பழக்கத்தை உருவாக்கும்** செயல்முறையின் மூலம் புதிய நடத்தைகள் தானாகவே மாறும். பழைய பழக்கங்களை கைவிடுவது கடினம். அதேபோல், புதிய பழக்கங்களை உருவாக்குவதும் கடினம், ஏனென்றால் மனிதர்கள் மீண்டும் செய்யும் நடத்தை முறைகள் நரம்பியல் பாதைகளில் பதிக்கப்படுகின்றன, ஆனால் மீண்டும் மீண்டும் செய்வதன் மூலம் புதிய பழக்கங்களை உருவாக்குவது சாத்தியமாகும்.  

## வரலாறு
பழக்கம் என்ற சொல் இலத்தீன் வார்த்தைகளான  என்பதிலிருந்து வந்தது, இதற்கு "உள்ளது, கொண்டது" மற்றும் , அதாவது "நிலை, அல்லது இருக்கும் நிலை என்று பொருளாகும்." இது பிரெஞ்சு வார்த்தையான  என்பதிலிருந்தும் பெறப்பட்டது (  ), இதற்கு ஆடைகள் என்பது பொருளாகும்.  13 பொது ஊழியின் போது, பழக்கம் என்ற சொல் முதலில் ஆடையைக் குறித்தது. "நடத்தையின் மூலம் ஏற்பட்ட மாற்றம்" என்றவாறு பின்னர் புரிந்துகொள்ளப்பட்டது .

## தீய பழக்கங்கள்
ஒரு தீய பழக்கம் என்பது விரும்பத்தகாத நடத்தை முறையாகும். பொதுவான எடுத்துக்காட்டுகளில் பின்வருவன அடங்கும்: தள்ளிப்போடுதல், படபடப்பு, அதிக செலவு, மற்றும் நகம் கடித்தல். இந்த கெட்ட பழக்கங்களை ஒருவர் எவ்வளவு விரைவில் அடையாளம் கண்டுகொள்கிறாரோ, அவ்வளவு எளிதாக அவற்றை சரிசெய்ய இயலும்.  

## மேற்கோள்கள்


## வெளி இணைப்புகள்

* 
*  
பகுப்பு:பழக்க வழக்கங்கள்
தீப்தி கிரண் மகேசுவரி

**தீப்தி கிரண் மகேசுவரி** (*Deepti Kiran Maheshwari*) அல்லது தீப்தி **மகேசுவரி** ஓர் இந்திய அரசியல்வாதி ஆவார். இவர் முன்னாள் ராஜ்சமந்த் சட்டமன்ற உறுப்பினர் கிரண் மகேசுவரியின் மகள் மற்றும் பாரதிய ஜனதா கட்சியினைச் சேர்ந்தவர்.

## ஆரம்ப வாழ்க்கை மற்றும் கல்வி
மகேசுவரி 27 ஏப்ரல் 1987 அன்று உதய்பூரில் பட்டயக் கணக்காளர் சத்தியநாராயணன் மகேசுவரி மற்றும் கிரண் மகேசுவரி ஆகியோருக்கு மகளாகப் பிறந்தார். இவர் 2008-இல் புனேவில் இளங்கலை வணிக நிர்வாகவியல் பட்டம் பெற்றார். 2010ஆம் ஆண்டில் மும்பை வெலிங்கர் மேலாண்மை மேம்பாடு மற்றும் ஆராய்ச்சி நிறுவனத்தில் வணிக மேலாண்மையில் முதுகலை பட்டயப் படிப்பினை முடித்தார். இவர் உதயப்பூர், இந்திய மேலாண்மை நிறுவனத்தில், பெண் தொழில்முனைவோரில் முதுகலைப் பட்டயப் படிப்பையும் முடித்துள்ளார். பெற்றுள்ளார் (ஆண்டு 2012).

இவர் உடல்நலம் மற்றும் யோகா கருத்தரங்குகள் மற்றும் வெகுஜனத் திருமணங்கள்  ஏற்பாடு செய்வதில் தீவிரமாக ஈடுபட்டுள்ளார். திறன் மேம்பாட்டுத் தொடர்பான வழிகாட்டியாக இவர் செயல்படுகிறார்.

## அரசியல் வாழ்க்கை
மகேசுவரியின் தாயார் கிரண் மகேசுவரி 2020 வரை ராஜ்சமந்த் சட்டமன்றத் தொகுதியின் உறுப்பினராக இருந்தார். கோவிட்-19 தொற்று காரணமாக0 30 நவம்பர் 2020 அன்று இவர் காலமானார். இதனால் 2021-இல் ராஜ்சமந்த் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் தீப்திக்குப் பா.ஜ.க. சார்பில் போட்டியிட்டு வெற்றி பெற்றார்.

2023 இராசத்தான் சட்டப் பேரவைத் தேர்தலில் ராஜ்சமந்த் சட்டமன்றத் தொகுதியிலிருந்து மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
மகேசுவரி 19 பிப்ரவரி 2011 அன்று சாசாங்க் சிங்வியை மணந்தார். இந்தத் தம்பதிக்கு ஒரு மகன் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1987 பிறப்புகள்
பகுப்பு:ராஜஸ்தான் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
சுமித்ரா சிங்

**சுமித்ரா சிங்** (*Sumitra Singh*-பிறப்பு 3 மே 1930) இந்தியாவின் இராசத்தான் மாநிலத்தைச் சேர்ந்த அரசியல்வாதி ஆவார். இவர் 12வது இராசத்தான் சட்டப் பேரவையின் சபாநாயகராக 2003-இல் ஒருமனதாகத் தேர்ந்தெடுக்கப்பட்டார். இவர் பாரதிய ஜனதா கட்சி வேட்பாளராகப் போட்டியிட்டு சட்டமன்றத் தேர்தலில் வெற்றி பெற்றபோது, இராசத்தானில் சட்டமன்ற உறுப்பினராகப் பதவியை வகித்த முதல் பெண்மணி ஆனார். 1957 முதல் சனவரி 2009 வரை இந்தப் பதவியில் சிங் இருந்துள்ளார். சிங் இராசத்தான் சட்டப்பேரவைக்கு நடைபெற்ற பன்னிரண்டு சட்டமன்றத் தேர்தல்களில் ஒன்பது முறை (1957, 1962, 1967, 1972, 1977, 1985, 1990, 1998, 2003) சட்டமன்றத்திற்குத் தேர்ந்தெடுக்கப்பட்டார். இதில் ஆறு முறை சுன்சுனூ தொகுதியிலிருந்து தேர்ந்தெடுக்கப்பட்டார்.

## குடும்பம்
சுமித்ரா சிங் சுன்சுன் மாவட்டத்தில் உள்ள கிசாரி கிராமத்தில் சிறீ லது ராம் கிசாரியின் சகோதரரின் குடும்பத்தில் 3 மே 1930-இல் பிறந்தார். லது ராம் கிசாரிக்கு மகன் இல்லாததால் இவரை மகளாக தத்தெடுத்து கொண்டார். சுமித்ரா பனசுதாலி வித்யாபீடத்தில் கல்வி கற்றார். இவர் இந்தி இலக்கியத்தில் முதுநிலை பட்டம் பெற்றுள்ளார். இவர் சூன் 2, 1952-இல் சுன்சூன் மாவட்டத்தில் உள்ள படுசாரி கிராமத்தைச் சேர்ந்த சிறீ நகர் சிங்குடன் திருமணம் செய்து கொண்டார். இந்த இணையருக்கு மூன்று மகன்கள் பிறந்தனர்.

## விருதுகள்
* 2004:இந்திரா காந்தி பிரியதர்சினி விருது
* 2004: பாரத ஜோதி விருது
* 2006: புகழ் பெற்ற இந்தியா விருது

## மேற்கோள்கள்

## வெளி இணைப்புகள்
* ராஜஸ்தான் சட்டப் பேரவையின் முன்னாள் சபாநாயகர்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1930 பிறப்புகள்
பகுப்பு:இராசத்தான் சட்டமன்ற பெண் உறுப்பினர்கள்
துங்கு இரண்டாம் அமைச்சரவை

**துங்கு இரண்டாம் அமைச்சரவை** அல்லது **மலாயாவின் இரண்டாவது அமைச்சரவை** (மலாய்: *Kabinet Rahman Kedua*; ஆங்கிலம்: *Second Rahman Cabinet*; சீனம்: 第二次拉曼内阁); என்பது மலேசியப் பிரதமர் துங்கு அப்துல் ரகுமான் தலைமையிலான மலாயாவின் இரண்டாவது அமைச்சரவை ஆகும். 

மலாயாவின் முதலாவது பிரதமராக துங்கு அப்துல் ரகுமான் நியமிக்கப்பட்டதும், 1955 ஆகஸ்டு 1-ஆம் தேதி, மலாயாவின் முதலாவது அமைச்சரவை அறிவிக்கப்பட்டது. 1955-ஆம் ஆண்டு மலாயா பொதுத் தேர்தலை தொடர்ந்து துங்கு அப்துல் ரகுமான் ஒரு புதிய அரசாங்கத்தை அமைத்தார்.

## பொது

1957-ஆம் ஆண்டு ஆகஸ்டு 31-ஆம் தேதி மலாயா விடுதலை பெற்ற பிறகு இந்த அமைச்சரவை தொடர்ந்தது. இருப்பினும் விடுதலைக்குப் பிறகு புதிய துறைகள் இணைக்கப்பட்டு; கூடுதலாக சில மாற்றங்களும் செய்யப்பட்டன. 1959 ஆகஸ்டு 19-ஆம் தேதி இந்த முதலாவது அமைச்சரவை கலைக்கப்பட்டது.

துங்குவின் இரண்டாம் அமைச்சரவை 22 ஆகஸ்டு 1959 அன்று பதவியேற்றது. துங்குவின் முதலாம் அமைச்சரவையில் பதவி வகித்த அனைத்து அமைச்சர்களும்; இரண்டாம் அமைச்சரவையில் இடம்பெற்றனர். 

### கெடா தெங்கா தொகுதி

அவர்களில் மலேசிய சீனர் சங்கத்தை சார்ந்த துன் எச். எஸ். லீ மட்டும் 1959 தேர்தலில் போட்டியிடவில்லை. அதனால் அவர் துங்குவின் இரண்டாம் அமைச்சரவையில் சேர்த்துக் கொள்ளப்படவில்லை.

1959 செப்டம்பர் 30-க்கு தேர்தல் ஒத்திவைக்கப்பட்ட கெடா தெங்கா தொகுதியில் போட்டியிட்ட முகமது கிர் ஜொகாரி அவர்களின் பெயரும் அமைச்சரவை பட்டியலில் இருந்து தவிர்க்கப்பட்டது.

## இரண்டாம் அமைச்சரவையின் அமைச்சர்கள்
மலேசியாவின் முதல் பிரதமர் (அப்போதைய மலாயா கூட்டமைப்பின் பிரதமர்) துங்கு அப்துல் ரகுமானின் இரண்டாவது அமைச்சரவையின் உறுப்பினர்களின் பட்டியல்:

### துணை அமைச்சர்கள்

## மேலும் காண்க

* துங்கு முதலாம் அமைச்சரவை
* மக்களவை (மலேசியா)
* மலாயா பொதுத் தேர்தல், 1955
* மலாயா பொதுத் தேர்தல், 1959
* **[[மலேசிய அமைச்சரவைகளின் பட்டியல்]]**

## மேற்கோள்கள்

## வெளி இணைப்புகள்

பகுப்பு:மலேசிய அமைச்சரவை
பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
வில்லியம் கம்குவாம்பா

**வில்லியம் கம்குவாம்பா** (*William Kamkwamba*) என்பவர் மலாவி நாட்டிலுள்ள காசுன்கு ஊரில் வறுமையான குடும்பத்தில் பிறந்த கண்டுபிடிப்பாளர்; பொறியாளர். அவரது குடும்பத்தினர், முக்கிய வருமானமாக, வேளாண்மையையே நம்பியிருந்தனர். சிறுவயது முதல் தனது வாழிடத்தில் கிடைக்கும் பொருட்களைக் கொண்டும், மறுசுழற்சி செய்யப்பட்ட பொருட்களைப் பயன்படுத்தியும், வில்லியம் தனது நண்பர்களுடன் விளையாடி மகிழ்வார். பள்ளிக் கட்டணங்கூட கட்ட  இயலாத சூழ்நிலையில் பள்ளிப்படிப்பை முதலில் கைவிடுகிறார். இருப்பினும், பல போராட்டங்களுக்குப் பிறகு பள்ளி நூலகத்தில் தொடர்ந்து பல்வேறு நூல்களைப் படித்தார். அதனால் அவர் மின்னணுவியல் துறையில் ஆர்வம் கொண்டு, கிராமத்து வானொலிகளைப் பழுது நீக்கித் தரும் கடை நடத்தி வந்தார். அதில் போதிய வருமானம் அவருக்குக் கிடைக்கவில்லை. தொடர்ந்து நூல் படிக்கும் பழக்கத்தால்,  **ஆற்றலைப் பயன்படுத்துதல்** (*Using Energy*) என்ற நூலினால் மன உந்துதல்களைப் பெற்றார்.

## கட்டியமைத்தல்
2001 ஆம் ஆண்டில், கசுங்குவிலிருந்து கிழக்கே  தொலைவில் உள்ள தனது ஊரான விம்பேவில், அவரது குடும்பத்தினர் வசித்தனர். அவ்வீட்டின் பல மின்கருவிகளுக்கு, மின்சாரம் வழங்குவதற்காக,  நீலப் பசை மரங்களையும், மிதிவண்டி பாகங்களையும். உள்ளூர் குப்பைக்கூள மேட்டில் இருந்து சில பொருட்களையும் பயன்படுத்தி, காற்றுச் சுழலியை உருவாக்கினார். அவர் தனது சிற்றூரில், சூரிய சக்தியில் இயங்கும், முதல் குடிநீர் விசையியக்கக் குழாயைக் கட்டியமைத்ததால், அவர் நாட்டினரால் பாரட்டப் பெற்றார். அப்போதிருந்து,  மேலும் இரண்டு காற்றுச் சுழலிகளை,  உயரத்தில் கட்டியமைத்தார். அந்த இரண்டில் ஒன்றினை, அவர் நாட்டின் தலைநகரான இலிலொங்வேயில் கட்டியமைத்திருந்தார் என்பது குறிப்பிடத்தகுந்த மதிப்பினைப் பெற்றுத் தந்தது. இவ்வாறாக தங்கள் வாழ்விடத்தினைச் சுற்றியுள்ள குப்பைக்கூளங்களில் இருந்து,  காற்றுச் சுழலி அமைத்து, நிலத்தடி நீரை அனைவரும் பயன்படுத்த வழிவகுத்தார்.

## கல்வி
2007 ஆம் ஆண்டில், இவர் கேம்பிரிட்ஜ் பல்கலைக்கழகத்தின் தீவிரமான இரண்டு ஆண்டு கல்வித் திட்டங்களினால் பயன்பெறுகிறார்.

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:கண்டுபிடிப்பாளர்கள்
பகுப்பு:பயன்பாடு
ஐரோப்பிய உருசியா

**ஐரோப்பிய உருசியா** (*European Russia* , ) என்பது  உருசியாவின் மேற்குப் பகுதியும், அதிக மக்கள் தொகை உள்ள பகுதியும் ஆகும். இம்மக்கள் தொகை, ஐரோப்பாவின் மொத்த மக்கள் தொகையில் 15% ஆகும். நிலவியல் அடிப்படையில் இந்நிலப்பகுதி, ஐரோப்பாவில் உள்ளது. ஐரோப்பாவின் 40 சதவீத நிலப்பகுதி, இந்த ஐரோப்பிய உருசியப் பகுதியாகும். உருசியாவின் அடர்த்திக் குறைவாக உள்ள சைபீரியா, நிலவியல் அடிப்படையில் ஆசியாவில் உள்ளது.

## மேற்கோள்கள்

பகுப்பு:ஐரோப்பியப் புவியியல்
பத்மினி தேவி

**பத்மினி தேவி** (*Padmini Devi*-பிறப்பு இளவரசி பத்மினி தேவி சிர்மூர் ; 21 செப்டம்பர் 1943) ஜெய்ப்பூரின் இராஜ மாதா ஆவார்.

## ஆரம்ப கால வாழ்க்கை
இனரீதியாக சிர்மூர் அரச குடும்பத்தில் பிறந்தார் பத்மினி தேவி. இவரின் தந்தை, தற்போது இமாச்சலப் பிரதேசத்தில் உள்ள சிர்மூரில் மகாராஜாவான இராசெந்திர பிரகாசு. இவர் 1933-1964 வரை சிர்மூர் ஆட்சியாளராக இருந்தார். பத்மினி தேவியின் தாயார் இந்திரா தேவி. இந்திராதேவி பாலிதானாவின் மகாராஜா தாகூர் பகதுர்சிங் மான்சின்ஜியின் மகள் பத்மினி தேவி முசோரியில் கன்னிமாட பள்ளியில் கல்வியைப் பெற்றார். பின்னர் இலண்டன் மற்றும் சுவிட்சர்லாந்தில் பள்ளி மேற்படிப்பினை முடித்தார்.

இவர் மகாராஜா சவாய் மான் சிங் II அருங்காட்சியகத்தின் தலைவராக உள்ளார். இராசத்தானில் உள்ள ஜெய்ப்பூர் மக்களின் சமூக நடவடிக்கைகள் மற்றும் நலனில் மிகுந்த அக்கறை கொண்டவர்.

## தனிப்பட்ட வாழ்க்கை
thumb|ஜெய்ப்பூர் மகாராஜா மற்றும் மகாராணி

### திருமணம்
பத்மினி தேவி, ஜெய்ப்பூர் மகாராஜா இரண்டாம் சவாய் மன்சிங்கின் மூத்த மகன் பவானி சிங்கை மணந்தார்.  இத்திருமணம் 10 மார்ச் 1966 அன்று தில்லியில் நடைபெற்றது.

### குழந்தை
பத்மினி தேவியின் ஒரே மகள் தியா குமாரி ஆவார். இவர் வித்யாதர் நகர் நாடாளுமன்றத் தொகுதியிலிருந்து இந்திய நாடாளுமன்ற உறுப்பினராக, பாரதிய ஜனதா கட்சியின் சார்பில் போட்டியிட்டுத் தேர்ந்தெடுக்கப்பட்டார். இவர் இராசத்தானின் 6வது துணை முதல்வராகப் பதவி வகித்துள்ளார்.

**பேரப்பிள்ளைகள்**

பத்மினி தேவியின் மகள், இளவரசி தியா குமாரி, சாமானியரான மகாராஜா நரேந்திர சிங் என்பவரை மணந்தார். இந்த இணையருக்கு 3 குழந்தைகள் உள்ளனர். ஜெய்ப்பூரின் தற்போதைய பெயரிடப்பட்ட மன்னரும், நிறுவப்பட்ட போலோ வீரருமான ஜெய்ப்பூரின் மகாராஜா சவாய் பத்மநாப் சிங், பெண்ணியவாதியான ஜெய்ப்பூரின் இளவரசி கௌரவி குமாரி மற்றும் பி. டி. கே. எப்/ பொதுச் செயலாளரும் மற்றும் சிர்மவுரின் மகாராஜா லக்ஷ்ராஜ் பிரகாஷ் சிங் ஆவர்.

## மேற்கோள்கள்


பகுப்பு:வாழும் மக்கள்
பகுப்பு:1943 பிறப்புகள்
இராஜ் குமாரி சவுகான்

**இராஜ் குமாரி சவுகான்** (*Raj Kumari Chauhan*) இந்திய அரசியல்வாதியும் மேனாள் மக்களவை உறுப்பினரும் ஆவார். இவர் இந்தியாவின் 15ஆவது மக்களவை உறுப்பினராக இருந்தார். இவர் 2009ஆம் ஆண்டு உத்தரப் பிரதேசத்தின் அலிகார் மக்களவைத் தொகுதியில் பகுஜன் சமாஜ் கட்சி சார்பில் போட்டியிட்டு வெற்றி பெற்றுள்ளார்.

## வகித்தப் பதவிகள்

## மேலும் பார்க்கவும்

* இந்தியாவின் 15வது மக்களவை உறுப்பினர்களின் பட்டியல்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
ரேச்சல் வால்

**ரேச்சல் வால்** ( *Rachel Wall* ) (சுமார். 1760 - அக்டோபர் 8, 1789) ஓர் அமெரிக்கப் பெண் கடற்கொள்ளைக்காரியாவார். மாசச்சூசெட்ஸில் தூக்கிலிடப்பட்ட கடைசி பெண்ணான இவர் கடற்கொள்ளையர் ஆன முதல் அமெரிக்கப் பெண்ணாகவும் இருந்திருக்கலாம்.

## ஆரம்ப கால வாழ்க்கை
ரேச்சல் வால் பென்சில்வேனியா மாகாணத்தில் உள்ள கார்லிசுலே என்ற இடத்தில் ரேச்சல் சுமித் என்ற பெயரில் ஒரு பக்தியுள்ள பிரஸ்பைடிரியன் குடும்பத்தில் பிறந்தார். இவர் கார்லிசுலேவிற்கு வெளியே ஒரு பண்ணையில் வசித்து வந்தார். ஆனால் மகிழ்ச்சியாக இல்லை. தனது பெரும்பாலான நேரத்தை நீர்நிலைகளிலேயே கழித்தார். நீர்முனையில் இருந்தபோது, இவர் ஒரு குழுவால் தாக்கப்பட்டார். ஆனால் ஜார்ஜ் வால் என்ற மனிதனால் காப்பாற்றப்பட்டார். பின்னர் இருவரும் திருமணம் செய்து கொண்டனர்.

## கடற்கொள்ளைக்காரியாக மாறுதல்
ரேச்சல் தனது கணவருடன் பாஸ்டனுக்கு குடிபெயர்ந்தார். அங்கு இவரது கணவனுக்கு ஒரு மீன்பிடி இசுக்கூனரில் வேலை கிடைத்தது. கடலில் அவருக்கு கிடைத்த நட்பு கடற்கொள்ளையாராக மாற உதவியது. ஜார்ஜ் தன்னுடன் ஐந்து மாலுமிகளையும் அவர்களது காதலிகளையும் உடன் கடலுக்கு அழைத்துச் சென்றார். உடன் ரேச்சலும் தனது கணவருடன் சென்றார்.

ரேச்சல் மற்றும் இவரது குழுவினர் நியூ ஹாம்சயர் கடற்கரையில் தங்கினர். புயல்கள் ஏற்படும்போது கப்பலில் நின்றுகொண்டு உதவிக்காக அலறுவார்கள். உதவிக்கு வரும் பிற கப்பல் மாலுமிகள் கொல்லப்பட்டு அவர்களின் பொருட்கள் அனைத்தும் திருடப்படும். 1781 மற்றும் 1782 க்கு இடைப்பட்ட காலத்தில் இவ்வாறு 12 படகுகளைக் கைப்பற்றி, $6,000 ரொக்கம், விலை மதிப்பிட முடியாத பொருட்கள் ஆகியவற்றை திருடினர். இதில், 24 மாலுமிகளையும் கொன்றதும் அடங்கும்.

## கைது மற்றும் மரணதண்டனை
எதிபாராதவிதமாக ஒரு படகு விபத்தில் இவரது கணவனும் அவரது குழுவினரும் கடலில் மூழ்கினர்.ரேச்சல் வால் பாஸ்டனுக்குத் திரும்பி, ஒரு வீட்டில் வேலைக்காரியாகச் சேர்ந்தார். ஆனாலும் அடிக்கடி துறைமுகங்களுக்குச் சென்று அங்கி நிறுத்தி வைக்கப்பட்டிருக்கும் படகுகளுக்குள் பதுங்கிச் சென்று உள்ளேயிருக்கும் பொருட்களைத் திருடுவதையும் தொழிலாக செய்து வந்தார். செப்டம்பர் 10, 1789 இல்  மார்கரெட் பெண்டர் என்ற இளம் பெண்ணிடமுள்ளா பொருட்களை களவாடும்போது பிடிபட்டு கைது செய்யப்பட்டார். தான் யாரையும் கொல்லவில்லை என்றும் கடற் கொள்ளையர்களை விசாரிக்கும் வகையில் தன்னையும் விசாரிக்குமாறு கோரிக்கை வைத்தார். இருப்பினும், இவர் கொள்ளையடித்ததாகக் கண்டறியப்பட்டு அக்டோபர் 8, 1789 அன்று தூக்கிலிடப்பட்டார். "...எல்லாம் வல்ல இறைவனின் கரங்களில் நான் எனது ஆன்மாவை ஒப்படைக்கிறேன். அவருடைய கருணையை நம்பி... எனது 29வது வயதில் பிரஸ்பைடிரியன் தேவாலயத்தின் தகுதியற்ற உறுப்பினராக இறந்து விடுகிறேன்" என்று இவர் மேற்கோள் காட்டியதாக கூறப்படுகிறது. இவரது மரணமே மாசச்சூசெட்ஸில் ஒரு பெண் தூக்கிலிடப்பட்ட கடைசி நிகழ்வாக இருக்கிறது.

## மேற்கோள்கள்

## மேலும் படிக்க
**Life, last words and dying confession, of Rachel Wall: who, with William Smith and William Dunogan, were executed at Boston, on Thursday, October 8, 1789, for high-way robbery* (Boston printed broadside)
**Boston's Histories: Essays in Honor of Thomas H. O'Connor* by Thomas H. O'Connor, James M. O'Toole, and David Quigley. 
**The Power of the Press: The Birth of American Political Reporting* by Thomas C. Leonard. 

## வெளி இணைப்புகள்
*Rachel Wall at ThePirateKing.com
*
*

பகுப்பு:1760 பிறப்புகள்
பகுப்பு:கடற் கொள்ளையர்கள்
மோனா சந்திரவதி குப்தா

**மோனா சந்திரவதி குப்தா** (*Mona Chandravati Gupta*-1896-1984) ஓர் பிரித்தானியப் பர்மாவில் பிறந்த இந்தியச் சமூக சேவகர், கல்வியாளர் மற்றும் பெண்களின் சமூக மற்றும் பொருளாதார மேம்பாட்டிற்காகப் பாடுபடும் அரசு சார்பற்ற அமைப்பான *நாரி சேவா சமிதியின்* நிறுவனர் ஆவார்.

## வாழ்க்கை
குப்தா மியான்மாரின் தலைநகர் இரங்கூன், இன்றைய யங்கோனில்  20 அக்டோபர் 1896-இல் பிறந்தார். யங்கோன் மற்றும் இலண்டனில் ஆரம்பக் கல்விக்குப் பிறகு, கொல்கத்தாவில் உள்ள மறைமாவட்டக் கல்லூரியில் பட்டப்படிப்பைப் பெற்றார். கல்விப் பணியில் இவர் இலக்னோவிலுள்ள அரசு பெண்கள் கல்லூரியின் துணை முதல்வராகவும், பெண் கல்விக்கான பல்கலைக்கழக ஆய்வுக் குழுவின் உறுப்பினராகவும் பணியாற்றினார்.

குப்தா 1930-களில் இரண்டு பெண்கள் அமைப்புகளைத் தொடங்கினார். 1931-இல் *ஜெனானா பார்க் லீக்* மற்றும் 1936-இல் *பெண்கள் சமூக சேவை லீக்* தொடங்கினார். ஏறக்குறைய ஒரு தசாப்தத்திற்குப் பிறகு, இவர் *மகளிர் அகாதமியை* நிறுவினார். 1947-இல் இந்திய விடுதலைக்குப் பிறகு, அகாதமி மகளிர் சமூக சேவை லீக்குடன் இணைக்கப்பட்டு *நாரி சேவா சமிதியை* உருவாக்கியது. இந்த அமைப்பு தற்போது நான்கு கல்வி நிறுவனங்கள், பெண்களுக்கான இரண்டு தொழிற்பயிற்சி நிலையங்கள், மூன்று பெண்கள் நல மையங்கள், ஒரு கலாச்சார மையம் மற்றும் மருத்துவ வசதிகளை உள்ளடக்கியதாக வளர்ந்துள்ளது.

குப்தா உத்தரப் பிரதேச சட்ட மேலவையின் முன்னாள் உறுப்பினராகவும் இருந்தார். அலகாபாத் பல்கலைக்கழகம் மற்றும் இலக்னோ பல்கலைக்கழகத்தில் முறையே 1939 மற்றும் 1940-இல் பணியாற்றினார். 1939ஆம் ஆண்டில் பிரித்தானிய இந்திய நிர்வாகத்தின் கைசர்-இ-ஹிந்த் பதக்கத்தை வென்றவர், 1965ஆம் ஆண்டில் இந்திய அரசாங்கத்தால்  கௌரவிக்கப்பட்டார். இவருக்கு  பத்மசிறீ விருது, இவரது பங்களிப்புகளுக்காக வழங்கப்பட்டது.

## மேலும் பார்க்கவும்
* அலகாபாத் பல்கலைக்கழகம்

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கொல்கத்தா நபர்கள்
பகுப்பு:1984 இறப்புகள்
பகுப்பு:1896 பிறப்புகள்
பகுப்பு:பத்மசிறீ விருது பெற்ற சமூகப்பணியாளர்கள்
இசுமிருதி முந்த்ரா

**இசுமிருதி முந்த்ரா** (*Smriti Mundhra*) என்பவர் லாஸ் ஏஞ்சல்ஸில் உள்ள ஒரு அமெரிக்க திரைப்படத் தயாரிப்பாளர் ஆவார். இவரது தயாரிப்பு நிறுவனமான, மெரால்டா பிலிம்ஸ் நிறுவனமானது ஆவணப்படங்கள், அபுனைவு உள்ளடக்கப் படங்களை தயாரிப்பலில் நிபுணத்துவம் பெற்றது.

முந்த்ரா 2017 திரிபெகா திரைப்பட விழாவில் ஆல்பர்ட் மேஸ்லெஸ் புதிய ஆவணப்பட இயக்குநர் விருதை தனது முதல் ஆவணப்படமான *எ சூடபிள் கேர்ள்* படத்திற்கு இவரது இணை இயக்குனரான சரிதா குரானாவுடன் இணைந்து பெற்றார். முந்த்ரா, நெட்ஃபிளிக்ஸின் அசல் உண்மைநிலை தொலைக்காட்சித்  தொடரான *இந்தியன் மேட்ச்மேக்கிங்கின்* நிர்வாக தயாரிப்பாளர் மற்றும் உருவாக்குநர் ஆவார்.

2020 ஆம் ஆண்டில், அவர் *செயின்ட் லூயிஸ் சூப்பர்மேன்* (2019) ஆவணப்படத்திற்காக சிறந்த ஆவணப்பட குறும்படத்திற்கான அகாடமி விருதுக்கு பரிந்துரைக்கப்பட்டார்.

## வரலாறு

### ஆரம்ப வாழ்க்கையும் கல்வியும்
முந்த்ரா கலிபோர்னியாவின் லாஸ் ஏஞ்சல்சில்  பிறந்தார். மேலும் இந்தியாவின் லாஸ் ஏஞ்சல்ஸ் மற்றும் மும்பை ஆகிய இடங்களில் வளர்ந்தார். இவரின் தந்தை ஜக் முந்த்ராவும் ஒரு திரைப்பட தயாரிப்பாளராவார். இவர் பிறப்பதற்கு முன்பு, இவரது பெற்றோர் லாஸ் ஏஞ்சல்சில் உள்ள கல்வர் சிட்டியில் ஒரு திரையரங்கை வாடகைக்கு எடுத்து அமெரிக்காவில் இந்திய படங்களை முதல் காட்சியாக திரையிட்டு வந்தனர்.

முந்த்ரா , கலிபோர்னியா மாநில பல்கலைக்கழகம், நார்த்ரிட்ஜ் இல் ஆங்கிலத்தில் இளங்கலைப் பட்டம் பெற்றார். பின்னர் 2010 இல் கொலம்பியா பல்கலைக்கழக கலைக் கல்லூரியில் திரைப்படத்தில் முதுகலை நுண்கலை (MFA) பட்டம் பெற்றார். பின்னர், முந்த்ரா தான் ஆவணப்பட இயக்குநராக அறிமுகமான படமான *எ சூட்டபுல் கேள்* படத்தின் தயாரிப்பைத் தொடங்க மும்பை சென்றார்.

### தொழில்
முந்த்ரா தனது பதின்ம வயதிலேயே திரைப்படத்தில் பணியாற்றத் தொடங்கினார். இவர் கோயன் பிரதர்சின் ' *த மேன் ஹூ வாஸ் நாட் தெர்* மற்றும் *ஓ பிரதர், வேர் ஆர் யூ?,* ஸ்பைக் ஜோன்சின் *பீயிங் ஜான் மல்கோவிச்*  போன்ற படங்களில் தயாரிப்பு செயலாளராக பணியாற்றினார்*.* மேலும் நீல் லாபுட்டின் நர்ஸ் பெட்டி படத்தில் தயாரிப்பு உதவியாளராகவும் பணியாற்றினார்.

பின்னர், அவர் மார்க் வெப்பர் நடித்த *பாம்ப் த சிஸ்டம்* படத்தைத் தயாரித்தார்.  அது  இன்டிபென்டன்ட் ஸ்பிரிட் விருதுக்கு பரிந்துரைக்கப்பட்டது. 2005 ஆம் ஆண்டில், இவர்  படத்தைத் தயாரித்தார். அந்த ஆண்டு எஸ்.எக்ஸ்.எஸ்.டபிள்யூ  திரைப்பட விழாவில் *வாட்டர்போர்ன்* சிறப்பு பார்வையாளர் விருதைப் பெற்றது. *வாட்டர்போர்னுக்குப்* பிறகு, முந்த்ரா தனுஜ் சோப்ராவின் *பஞ்சிங் அட் தி சன்* படத்தைத் தயாரித்தார். 2006 ஆம் ஆண்டு சன்டான்ஸ் திரைப்பட விழாவில், சன் திரைப்பட விழாலில் *பஞ்ச்சிங் அட் தி சன்* திரையிடப்பட்டது, இது திரிபெகா திரைப்பட விழாவில் அதிகாரப்பூர்வ தேர்வாக இருந்தது. மேலும்  சான் பிரான்சிஸ்கோ சர்வதேச ஆசிய அமெரிக்க திரைப்பட விழாவில் கிராண்ட் ஜூரி பரிசைப் பெற்றது.

கொலம்பியா பல்கலைக்கழகத்தில் பட்டம் பெற்ற உடனேயே, முந்த்ரா, சக கொலம்பியா மன்னாள் மாணவியான சரிதா குரானாவுடன் சேர்ந்து, *ஒரு சூட்டபுள் கேள்* படத்தின் படப்பிடிப்பைத் தொடங்க மும்பை சென்றார். இந்தத் திரைப்படம் 2017 இல் திரிபெகா திரைப்பட விழாவில் திரையிடப்பட்டது 

## தனிப்பட்ட வாழ்க்கை
முந்த்ரா எம்மியில் விருதுக்குப் பரிந்துரைக்கப்பட்ட திரைக்கதை எழுத்தாளரான கிறிஸ்டியன் மாகல்ஹேஸை மணந்தார். இவர்கள் கலிபோர்னியாவின் லாஸ் ஏஞ்சல்ஸில் தங்கள் இரண்டு குழந்தைகளுடன் வசிக்கிறார்கள்.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்
பகுப்பு:1980 பிறப்புகள்
நளினி சந்திரன்

**நளினி சந்திரன்** (*Nalini Chandran*) 1978-இல் அரி சிறீ வித்யா நிதி பள்ளியினை நிறுவிய இந்தியக் கல்வியாளர் ஆவார்.

## இளமை
நளினி சந்திரன் கேரளாவின் பாலக்காட்டில் உள்ள செர்புளச்சேரியில் பிறந்தார். இவர் பேராலய & ஜான் கானான் பெண்கள் பள்ளி மற்றும் மும்பை எல்பின்சுடோன் கல்லூரியில் படித்தார். இவர் ஒரு தகுதி வாய்ந்த நடனக் கலைஞர், நடன இயக்குநர், நாடக கலைஞர் மற்றும் குழந்தைகளுக்கான கதைகளை எழுதுபவர். இவர் படைத்தளபதி சந்திரனை மணந்தார். இந்த இணையருக்கு தீப்தி மேனன், நீமா வர்மா மற்றும் பாவனா நாயர் ஆகிய மூன்று மகள்கள் உள்ளனர். கேரள மாநிலம் திருச்சூரில் வசித்து வருகிறார்.

## பணி
நளினி சந்திரன் இந்தியத் தரைப்படையில் பணிபுரிந்த தனது கணவருடன் இந்தியாவில் பல பள்ளிகளில் பணிபுரிந்தார். இந்தியா முழுவதும் உள்ள இராணுவ நல மையங்களில் தீவிரமாகப் பங்கேற்றார். பல ஆண்டுகளாக, நளினி பல்வேறு பள்ளிகளில் ஆங்கிலம் மற்றும் வரலாறு பாடங்களைக் கற்பித்துள்ளார். 1983ஆம் ஆண்டில், இவரின் கணவர் இந்தியத் தரைப்படையிலிருந்து முன்கூட்டியே ஓய்வு பெற்றார். மேலும் இவரது வற்புறுத்தலின் பேரில், இவர் அரி ஐறீ வித்யா நிதி பள்ளியை நிறுவினார்.

நளினி 1983 முதல் 1995 வரை மற்றும் 1999 முதல் 2000 வரை இரண்டு முறை அரி சிறீ வித்யா நிதி பள்ளியின் முதல்வராக பணியாற்றினார். தற்போது, நளினி அரி சிறீ வித்யா நிதி பள்ளியின் இயக்குநராகத் தொடர்கிறார். மேலும் இப்பள்ளியின் செயல்பாட்டை மேற்பார்வையிட்டு வருகிறார். இவர் திருச்சூரில் உள்ள சாந்தீபனி வித்யா நிகேதனின் கெளரவ இயக்குநராகவும், கேரளாவில் உள்ள கலாச்சார அறக்கட்டளையான 'தாலம்' தலைவராகவும் உள்ளார்.

## விருதுகள்
நளினி 2005-இல் தி ரங்கோஜ்வாலா விருது விருதினையும், 2009-இல் சிறந்த கற்பித்தலுக்கான குருவர் விருதினையும், 2013ஆம் ஆண்டு நடனத்தில் சிறந்து விளங்கியதற்காகக் கேரள சங்கீத நாடக அகாதமி விருதினையும், திரிச்சூர் மருத்துவ சங்கம் வழங்கிய சாசனம் விருது மற்றும் *மனோரமா-ஏர் இந்தியா போல்ட்* விருதினையும் பெற்றுள்ளார். நளினி திரோசியோ விருதை வென்ற கேரளாவைச் சேர்ந்த முதல் பெண் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் கல்வியாளர்கள்
சீரியம்(III) புரோமைடு

**சீரியம்(III) புரோமைடு** (*Cerium(III) bromide*) என்பது CeBr3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்துடன் நீருறிஞ்சும் பண்பு கொண்ட ஒரு திண்மமாக இது காணப்படுகிறது. மிளிர்வெண்ணிகளில் ஒரு பகுதிப்பொருளாக சீரியம்(III) புரோமைடு பயன்படுத்தப்படுகிறது.

## தயாரிப்பு
1899 ஆம் ஆண்டிலிருந்தே சீரியம்(III) புரோமைடு சேர்மம் அறியப்படுகிறது. முத்மன் மற்றும் சுடூட்செல் ஆகியோர் சீரியம் சல்பேட்டுடன் ஐதரசன் புரோமைடு வாயு ஆகியவற்றிலிருந்து சீரியம்(III) புரோமைடு தயாரித்தனர். சீரியம்(III) கார்பனேட்டுடன் ஐதரசன் புரோமைடை வினைபுரியச் செய்தால்  சீரியம்(III) புரோமைடின் நீரிய கரைசல் கிடைக்கும். வினைவிளை பொருளான சீரியம்(III) புரோமைடின் நீரிய கரைசலுடன் அமோனியம் புரோமைடைச் சேர்த்து சூடாக்குவதன் மூலமும், தொடர்ந்து எஞ்சிய NH4Br இன் பதங்கமாதல் மூலமும் நீர் நீக்கம் செய்து  சீரியம்(III) புரோமைடு பெறப்படுகிறது. ஒரு குவார்ட்சு உருக்குக்கலனில் 875-880 °செல்சியசு வெப்பநிலையில்  0.1 பாசுக்கல் என்ற குறைக்கப்பட்ட அழுத்தத்தில்  சீரியம்(III) புரோமைடு வடிகட்டப்படுகிறது. தொடர்புடைய உப்பான CeCl3 போலவே, இப்புரோமைடும் ஈரமான காற்றின் வெளிப்பாட்டின் போது தண்ணீரை உறிஞ்சுகிறது. இச்சேர்மம் 722 °செல்சியசு வெப்பநிலையில்  உருகும். மேலும் பிரிட்சுமேன் அல்லது சோக்ரால்சுகி போன்ற நிலையான படிக வளர்ச்சி முறைகளைப் பயன்படுத்தி நன்கு வரிசைப்படுத்தப்பட்ட ஒற்றை படிகங்கள் தயாரிக்கப்படுகின்றன. 

## கட்டமைப்பு
P63/m என்ற இடக்குழுவுடன் அறுகோண் UCl3 படிக வடிவத்தில் சீரியம்(III) புரோமைடு படிகமாகிறது. சீரியம் அயனிகள் 9-ஒருங்கிணைப்புகளுடன் ஒரு மூவுச்சி முக்கோணப் பட்டக வடிவவியலைப் பின்பற்றுகின்றன. சீரியம்-புரோமின் பிணைப்பின் பிணைப்பு நீளங்கள் 3.11 Å மற்றும் 3.16 Å ஆக் உள்ளன. The cerium–bromine bond lengths are 3.11 Å and 3.16 Å.

## பயன்கள்
CeBr3-மாசிட்ட இலந்தனம் புரோமைடு ஒற்றைப் படிகங்கள் பாதுகாப்பு, மருத்துவப் படமுறையாக்கம் மற்றும் புவி இயற்பியல் கண்டறிதல் ஆகியவற்றில் உள்ள பயன்பாடுகளுக்கு சிறந்த மிளிர்வுப் பண்புகளை வெளிப்படுத்துவதாக அறியப்படுகிறது.

CeBr3 சேர்மத்தின் மாசிடப்படாத ஒற்றைப் படிகங்கள் அணுப் பரவல் அல்லாத சோதனை, மருத்துவப் படமுறையாக்கம், சுற்றுச்சூழல் தீர்வாக்கம் மற்றும் எண்ணெய் ஆய்வு ஆகியவற்றில் γ-கதிர் மிளிர்வு உணரிகளாக உறுதியளித்துள்ளன.

## மேற்கோள்கள்


பகுப்பு:சீரியம்(III) சேர்மங்கள்
பகுப்பு:புரோமைடுகள்
நீலப் பசை மரம்

**நீலப் பசை மரம்** (தாவர வகைப்பாடு: *Eucalyptus globulus*, *southern blue gum*, *blue gum*), என்பது  பூக்கும் தாவரம் ஆகும். இதன் தாவரக் குடும்பப் பெயர் மைர்டேசியே (Myrtaceae) என்பதாகும். இக்குடும்பத்தில் மொத்தம் 127 பேரினங்கள் உள்ளன. அவற்றில் ஒரு பேரினமான யூகலிப்டசு என்பதில் மொத்தம் 712 இனங்கள் உள்ளன. அவற்றில் ஒரு இனமே இத்தாவரமாகும். இவ்வினம் உயரமாக வளரக்கூடிய மாறாப் பசுமை மரமாகும். இம்மரம் தென்கிழக்கு ஆசுத்திரேலியாவின் அகணியத் தாவரமாகும்.

## மேற்கோள்கள்

## இவற்றையும் பார்க்கவும்
*மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

பகுப்பு:பூக்கும் தாவரங்கள்
பகுப்பு:யூகலிப்டசு பேரினம்
பாசுபரசு பெண்டாபுரோமைடு

**பாசுபரசு பெண்டாபுரோமைடு** (*Phosphorus pentabromide*) என்பது  PBr5 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் நிறத்தில் திண்மமாகக் காணப்படும் இச்சேர்மம் அதிக வினைத்திறம் கொண்டதாக உள்ளது. திண்மநிலையில் டெட்ராபுரோமோபாசுப்போனியம் புரோமைடு ([PBr4]+[Br−]) கட்டமைப்பில் காணப்படுகிறது. ஆனால் [நீராவி நிலையில் PBr3 மற்றும் Br2 ஆக் முற்றிலும் பிரிக்கப்படுகிறது. இந்நீராவி நிலை விரைவாக 15 கெல்வின் வெப்பநிலைக்கு குளிர்விக்கப்பட்டால் பாசுபரசு எழுபுரோமைடு (டெட்ராபுரோமோபாசுப்போனியம் முப்புரோமைடு) அயனி இனங்கள் உருவாகின்றன.

கரிம வேதியியலில் கார்பாக்சிலிக் அமிலங்களை அசைல் புரோமைடுகளாக மாற்ற பாசுபரசு பெண்டாபுரோமைடைப் பயன்படுத்தலாம். இது மிகவும் அரிக்கும் தன்மை கொண்டது.  தோல் மற்றும் கண்களை கடுமையாக எரிச்சலூட்டுகிறது. பாசுபரசு முப்புரோமைடு மற்றும் புரோமினைக் கொடுக்க இது 100 ° செல்சியசு வெப்பநிலைக்கு மேல் சூடுபடுத்தப்பட்டு சிதைக்கப்படுகிறது:

::PBr5 → PBr3 + Br2

Br2 வாயுவுடன்  PBr3 சேர்மத்தைச் சேர்ப்பதன் மூலம் PBr5  சேர்மத்தை உருவாக்க இந்த சமநிலையை மாற்றியமைப்பது நடைமுறையில் கடினமாக உள்ளது.  ஏனெனில் இந்த தயாரிப்பு பாசுபரசு எழுபுரோமைடு [PBr4]+[Br3]− விளைச்சலுக்கு மேலும் கூடுதலுக்கு ஆளாகிறது.

## மேற்கோள்கள்


பகுப்பு:பாசுபரசு(V) சேர்மங்கள்
பகுப்பு:புரோமைடுகள்
பாசுபரசு முப்புளோரோயிருகுளோரைடு

**பாசுபரசு முப்புளோரோயிருகுளோரைடு** (*Phosphorus trifluorodichloride*) என்பது PF3Cl2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த சகப்பிணைப்பு மூலக்கூறு முக்கோண இரட்டைப் பட்டைக்கூம்பு வடிவத்தை ஏற்றுள்ளது. மத்தியிலுள்ள பாசுபரசு அணு sp3d எலக்ட்ரான் கலப்பினத்தையும், மூலக்கூறு சமச்சீரற்ற மின்சுமை பகிர்வாலும் ஆக்கப்பட்டுள்ளன. பாசுபரசு முப்புளோரோயிருகுளோரைடு விரும்பத்தகாத வாசனையுடன் நிறமற்ற வாயுவாகத் தோன்றுகிறது.  -8 ° செல்சியசு வெப்பநிலையில் இது நீர்மமாக மாறும்.

## தயாரிப்பு
பாசுபரசு முப்புளோரைடுடன் குளோரின் வாயுவைச் சேர்த்து வினைபுரியச் செய்தால் பாசுபரசு முப்புளோரோயிருகுளோரைடு உருவாகும்.

::PF3 + Cl2 → PF3Cl2

## பண்புகள்
பாசுபரசு முப்புளோரோயிருகுளோரைடு கட்டமைப்பில் P-F பிணைப்பின் பிணைப்பு நீளம் வளையத்தின் அச்சுக்கு செங்குத்தாக இருக்கையில் 1.546 Å ஆகவும், அச்சு நிலையில் 1.593 ஆகவும் P-Cl பிணைப்பின் பிணைப்பு நீளம் 2.004 Å ஆகவும் உள்ளன. மூலக்கூறில் குளோரின் அணுக்கள் வளையத்தின் அச்சுக்கு செங்குத்து நிலையில் உள்ளன.

## மேற்கோள்கள்


பகுப்பு:பாசுபரசு(V) சேர்மங்கள்
பகுப்பு:புளோரின் சேர்மங்கள்
பகுப்பு:வளிமங்கள்
நிஹோங்கமி

alt=A black and white drawing of the back of a woman's hairstyle. The bun is wrapped with a number of fabric ties.|வலது|thumb| '''சிகை அலங்காரம்'''
**நிஹோங்கமி** (日本髪, lit. 'சப்பானிய முடி') என்பது பல பாரம்பரிய சப்பானிய சிகை அலங்காரங்களுக்குப் பயன்படுத்தப்படும் சொல். அவற்றின் அமைப்பு சமூகத்தில் தனித்துவமானதாகக் கருதப்படுகிறது.

பாரம்பரியமாக, பெரும்பாலான சிகை அலங்காரங்களின் அமைப்பு தலையின் ஓரத்தில் இரண்டு "இறக்கைகள்" போன்ற அமைப்பை கொண்டது. மேலும் தலையின் பின்பகுதியை நோக்கி மேல்நோக்கி வளைந்து ஒரு மேல் முடிச்சு போன்ற அமைப்பை கொண்டது. பாரம்பரிய முடி அணிகலன்களுடன் இவை அலங்கரிக்கப்பட்டு இருக்கும். அவை பாலினம், வயது, வேலை பங்கு மற்றும் சமூக நிலை ஆகியவற்றின் அடிப்படையில் வேறுபடுகின்றன.

பெரும்பாலான பாணிகள் *அபுரா* என அழைக்கப்படும் மெழுகால் கடினப்படுத்தப்பட்டு வடிவமைக்கப்படுகின்றன. மேலும் மூங்கில் அல்லது பெட்டி மரத்தால் செய்யப்பட்ட பிரத்யேக-செதுக்கப்பட்ட சீப்புகளால் வடிவமைக்கப்படுகின்றன. அலங்காரம்  செய்வதற்கு முன் முடியை நேராக்க சூடான இடுக்கிகள் பயன்படுத்தப்பட்டன. இந்த முறையில் வடிவமைக்கப்பட்ட முடி பொதுவாக வாரந்தோறும் மறுசீரமைக்கப்படுகிறது, மேலும் சில சமயங்களில் தரையிலிருந்து உயர்த்தப்பட்ட தலையணையில் தூங்குவது அவசியமாகிறது.

நிஹோங்கமி இப்பொழுது பொதுவாக அணியப்படுவதில்லை, இன்று பெரும்பாலும் மைகோ, கெய்ஷா மற்றும் சுமோ மல்யுத்த வீரர்களில் காணப்படுகின்றன. நிஹோங்கமியின் பல்வேறு பாணிகள் நடிகர்களால்  அணியப்படுகின்றன, மேலும் எடோ காலத்தில் பொதுவான இருந்த பல பாணிகள் *[[கபுகி]]* நாடகங்களில் மீண்டும் உருவாக்கப்படுகின்றன. நிஹோங்கமியின் சில பாணிகள் நன்கு ஆவணப்படுத்தப்பட்டிருந்தாலும், மற்றவை, காலப்போக்கில் தெளிவற்ற நிலைக்குச் சென்றுவிட்டன.

## வரலாறு
இப்போது நிஹோங்கமி என்று பெயரிடப்பட்ட பல சிகை அலங்காரங்கள் எடோ காலத்தில் உருவாக்கப்பட்டன. நீண்ட சிகை அலங்காரங்கள், கழுத்தின் பின்பகுதியில் குடுமி மற்றும் தலையின் இருபுறமும் 'இறக்கைகள்' போன்ற அமைப்பை கொண்ட பாணிகளை நோக்கி மாறியது. *கபுகி* நடிகர்கள் மத்தியில் தோன்றிய இந்தப் போக்கு, சப்பான் முழுவதிலும் காணப்படும் பொதுவான நாகரீகமாக மாறியது.

இந்த நேரத்தில், சப்பானிய பெண்களால் பலவிதமான மாறுபட்ட சிகை அலங்காரங்கள் உருவாக்கப்பட்டு அணியப்பட்டன. பொதுவாக வயது, சமூக வர்க்கம் மற்றும் தொழிலின் அடிப்படையில் சிகை அலங்காரங்கள் அணியப்படுகின்றன. எடோ காலத்தில் உருவாக்கப்பட்ட அத்தகைய சிகை அலங்காரம் *ஷீமாடா* ஆகும், இது பொதுவாக இளவயது பெண்கள் அணிந்து வந்தனர். *ஷீமாடா*  பல பிரபலமான சிகை அலங்காரங்களுக்கு அடிப்படையாக அமைந்தது. *டோரோபின் ஷீமாடா* எடோ காலத்தின் மத்தியில் உருவாக்கப்பட்டது; தலையின் பக்கவாட்டில் பரந்த இறக்கைகளைக் கொண்டிருக்கும், அதன் பெயர் ஒரு நபரின் பின்னால் உள்ள பகுதியை ஒரு சிகை அலங்காரத்தின் இறக்கைகள் மூலம் பார்க்க முடியும், இது ஒரு டோரோ விளக்கு வழியாக பார்க்க முடியும் என்று கூறப்பட்டது. *ஷீமாடா* பரவலான புகழ் பெற்றது, மேலும் கலைஞர்களால் அச்சிட்டுகளில் பொதுவாக சித்தரிக்கப்பட்டது.

வரலாற்று ரீதியாக, *கேப்பசு-ஷி* என அழைக்கப்படும் பாரம்பரிய சிகையலங்கார நிபுணர்கள், கிட்டத்தட்ட முழுக்க முழுக்க பெண்களாக இருந்தனர. &#x200A;சிகை அலங்காரங்களை உருவாக்கப் பயன்படுத்தப்படும் மூங்கில் சீப்புகள் கைவினைஞர்களால் கையால் செய்யப்பட்டவை. இருப்பினும், 19 ஆம் நூற்றாண்டின் மத்தியில் ஒசாகா அருகே 200 கைவினைஞர்கள் சீப்புகளை உருவாக்கினர், ஆனால் நவீன காலத்தில் பாரம்பரிய சீப்புகளை உற்பத்தி செய்ய சில கைவினைஞர்கள் மட்டுமே உள்ளனர்.

## மேற்கோள்கள்

பகுப்பு:சப்பானிய உடைகள்
மைகோ

[thumb| ஒரு பயிற்சி [கெய்ஷா]]
**மைகோ** என்பது சப்பானின் கியோட்டோவில் உள்ள பயிற்சி பெரும் கெய்ஷாக்களை குறிக்கிறது. அவர்களின் வேலைகளில் பாடல்கள், நடனங்கள், மற்றும் விருந்துகளின் போது பார்வையாளர்களுக்காக *[[ஷாமிசென்]]* அல்லது பிற பாரம்பரிய சப்பானிய இசைக்கருவிகளை இசைப்பது.

மைகோ வழக்கமாக 17 முதல் 20 வயதுடையவர், மேலும் பாரம்பரிய நடனம், ஷாமிசென், கோட்டா ( 'குறுகிய பாடல்கள்') மற்றும், பேச்சுவழக்கைக் கற்றுக்கொள்வதன் மூலம் கெய்ஷா நிலைக்குப் பட்டம் பெறுகிறார். பயிற்சி பெறுவது சில மாதங்கள் முதல் ஓராண்டு அல்லது இரண்டு ஆண்டுகள் வரை இருக்கும். இருப்பினும் மிகவும் வயதான பயிற்சியாளர்கள் இன்னும் பயிற்சி எடுத்து கொண்டாலும் கெய்ஷாவுக்கு முன்னேறலாம்.

சப்பானின் பிற இடங்களில் பயிற்சி பெற்ற கெய்ஷா பிற சொற்களால் அறியப்படுகிறார். டோக்கியோவில் உள்ள பயிற்சியாளர்களுக்கு *ஹங்யோகு* என்ற பெயர் குறிப்பிடப்படுகிறது. இந்தப் பகுதிகளில் பயிற்சி பெற்ற கெய்ஷாவின் மரபுகள் கியோட்டோவில் இருந்து வேறுபடுகின்றன. சில சமயங்களில் ஒரு பயிற்சியாளரின் தோற்றம் மற்றும் அவரது பயிற்சியின் அமைப்பு உட்பட கணிசமான அளவிற்கு இவை வேறுபடலாம்.

## வேலை
காலையில், மைகோ பாரம்பரிய கலைகளில் பாடம் எடுக்கிறார். இரவில், அவர்கள் நடனமாடுகிறார்கள், பாடுகிறார்கள், ஷாமிசென் விளையாடுகிறார்கள் மற்றும் பார்வையாளர்களுக்கு பிரத்தியேகமான தேநீர் பரிமாறுகிறார்கள்.

## தோற்றம்
சுமார் 300 ஆண்டுகளுக்கு முன்பு கியோட்டோவில் உள்ள உள்ள கிடானோ டென்மன்-கோ அல்லது யாசகா ஆலயத்திற்கு வருபவர்களுக்கு பச்சை இலை தேநீர் மற்றும் டாங்கோ (அரிசி மாவில் இருந்து தயாரிக்கப்பட்ட சப்பானிய பாலாடை) வழங்கிய பெண்களிடமிருந்து மைகோ உருவானது.

## தோற்றம்
மைகோ அவர்களின் தொழில் வாழ்க்கையின் போது, சம்பிரதாயம் மற்றும் சந்தர்ப்பத்தைப் பொறுத்து பல்வேறு வகையான நிஹோங்கமி (பாரம்பரிய ஜப்பானிய சிகை அலங்காரங்கள்) அணிவார். இந்த சிகை அலங்காரங்கள் பின்னர் பருவகால மற்றும் அவ்வப்போது பாரம்பரிய முடி ஆபரணங்கள் கொண்டு அலங்கரிக்கப்பட்டுள்ளது.

பெரும்பாலான மைகோ, கெய்ஷா போலல்லாமல், தங்கள் தலைமுடியை நீட்டிப்புகளுடன் சேர்த்து பயன்படுத்துகின்றனர், இருப்பினும் ஜப்பானின் பல்வேறு பகுதிகளில் உள்ள பயிற்சியாளர்களும் செயற்கை முடி பயன்படுத்தலாம். மைகோ தனது சொந்த முடியைப் பயன்படுத்தி ஒவ்வொரு வாரமும் தங்கள் தலைமுடியை மறுசீரமைக்கிறார், அதை பராமரிக்க *தகமாகுறா* எனப்படும் ஒரு சிறப்பு தலையணையில் தூங்க வேண்டும்.

பெரும்பாலான மைகோ *ஹிகிஸுரி* எனப்படும் கிமோனோ அணிவார்கள். *ஹிகிஸுரி* பொதுவாக  வரை இருக்கும், மற்றும் பெரும்பாலும் பாவாடை தரையில் தடம் புரள அனுமதிக்கும். வெளியில் நடந்து செல்லும் போது, மைகோ அவர்களின் உடை தரையில் இழுக்காதபடி ஒரு சிறிய வடம் மூலம் அதைக் கட்டுவர்.

## மேற்கோள்கள்

பகுப்பு:சப்பானிய மக்கள்
வருண் சிங் பாட்டி

**வருண் சிங் பாட்டி**  (Varun Singh Bhati)  இந்தியாவைச் சேர்ந்த  ஓர் உயரம் தாண்டுதல் வீரர் ஆவார். 1995 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார்.  இளம் வயதிலேயே  இளம்பிள்ளைவாத  நோயால் பாதிக்கப்பட்ட இவர், பள்ளி நாட்களில் விளையாட்டுப் போட்டிகளில் சேர்ந்து விளையாடினார். 2016 ஆம் ஆண்டு நடைபெற்ற கோடைகால இணை ஒலிம்பிக் விளையாட்டுகள் மற்றும் 2017 ஆம் ஆண்டு நடைபெற்ற உலக இணை தடகள வெற்றியாளர்  போட்டிகளில் வெண்கலப் பதக்கம் உட்பட பன்னாட்டுப் போட்டிகளில் பல பதக்கங்களை வென்றுள்ளார்.

## ஆரம்ப கால வாழ்க்கை
2014 ஆம் ஆண்டு முதல், முன்னாள் தேசிய தடகள வீரரான சத்யநாராயணா என்பவர் இவருக்கு  பயிற்சியாளராக இருந்து வருகிறார். இணை விளையாட்டு வெற்றியாளர்கள்  திட்டத்தின் மூலம் கோசுபோர்ட்சு  அறக்கட்டளையால்  வருண் சிங் பாட்டி ஆதரிக்கப்பட்டார். நொய்டா பெருநகரில்  வசித்து வருகிறார். தற்போது பெங்களூரில் உள்ள இந்திய விளையாட்டு ஆணையத்தில் பயிற்சி பெற்று வருகிறார்.

## தொழில்
வருண் சிங் பாட்டிக்கு டி42 என்ற முழங்கால் ஊனம் குறைபாடு உள்ளது. 2012  ஆம் ஆண்டில் இலண்டனில் நடந்த 2012 கோடைகால இணை ஒலிம்பிக் விளையாட்டுகளுக்கு 1.60  மீட்டர் உயரம் தாண்டிய  செயல்திறன் மூலம் 'ஏ' தகுதி மதிப்பெண்ணைப் பதிவு செய்தபோது கவனத்தைப் பெற்றார்.இருப்பினும், இந்தியாவிற்கு குறைந்த அளவு இடங்கள் இருந்ததால் இவர் 2012 விளையாட்டுகளுக்கு தகுதி பெறத் தவறிவிட்டார்.

2014 ஆம் ஆண்டு கொரியாவின் இன்சியானில் நடந்த ஆசிய இணை விளையாட்டுப் போட்டிகளில் பங்கேற்றார், அங்கு இவர் 5 ஆவது இடத்தைப் பிடித்தார். அதே ஆண்டில்  சீன திறந்தநிலை தடகள வெற்றியாளர் போட்டியில்  தங்கப் பதக்கம் வென்றார். 2015 ஆம் ஆண்டு கத்தாரின் தோகாவில் நடந்த 2015 இணை உலக வெற்றியாளர் போட்டியில் இவர் மீண்டும் 5 ஆவது இடத்தைப் பிடித்தார்.  2016 ஆம் ஆண்டு நடைபெற்ற ஆசிய-ஓசியானா தடகள  வெற்றியாளர் போட்டியில் 1.82  மீட்டர் உயரம் தாண்டினார். இப்போட்டியில் வருண் தங்கம் வென்றதோடு புதிய ஆசிய சாதனையையும் படைத்தார்.

பிரேசிலின் ரியோ டி செனிரோவில் நடந்த 2016 கோடைகால  இணை ஒலிம்பிக் போட்டியில் வருண் சிங் பாட்டி  1.86  மீட்டர் உயரம் தாண்டி வெண்கலப் பதக்கம் வென்றார். இதுவே இவரது தனிப்பட்ட சிறந்த சாதனையாகும். 2017 ஆம் ஆண்டு நடைபெற்ற உலக இணை தடகள வெற்றியாளர் போட்டியில் 1.77 மீட்டர் உயரம் தாண்டி போட்டியில்  வெண்கலம் வென்றார்.

## விருதுகள்
[thumb| 2018 ஆம் ஆண்டு ஆகத்து மாதம் 29 ஆம் தேதியன்று  [புது தில்லி|புது தில்லியில் இந்திய குடியரசுத் தலைவர் ராம்நாத் கோவிந்தால் வருண் சிங் பதிக்கு அருச்சுனாவிருது (2017) வழங்கப்பட்டது.]]
2018 ஆம் ஆண்டு வருண் சிங் பாட்டிக்கு அருச்சுனா விருது வழங்கப்பட்டது 

டைம்சு ஆஃப் இந்தியா விளையாட்டு விருதுகளில் 2017 ஆம் ஆண்டின் இணை தடகள வீரராக வருண் தேர்ந்தெடுக்கப்பட்டார்.

## மேலும் பார்க்கவும்
* சரத் குமார்

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:இந்தியத் தடகள வீரர்கள்
இராம்பால் சாகர்

**இராம்பால் சாகர்**   (*Rampal Chaha*r)  இந்தியாவைச் சேர்ந்த இணை ஒலிம்பிக்  விளையாட்டு தடகள வீரராவார். 1989 ஆம் ஆண்டு சூலை மாதம் 10 ஆம் தேதியன்று இவர் பிறந்தார்.  ஆண்களுக்கான உயரம் தாண்டுதல் போட்டியில்  இவர் நிபுணத்துவம் பெற்றிருந்தார். 2018  ஆம் ஆண்டு நடைபெற்ற  ஆசிய இணை விளையாட்டுப் போட்டிகளில் இவர் இந்தியாவைப் பிரதிநிதித்துவப்படுத்தினார். இப்போட்டியில் இவர் வெள்ளிப் பதக்கம் வென்றார்.  2016  ஆம் ஆண்டு நடைபெற்ற ரியோ டி செனிரோ இணை ஒலிம்பிக் விளையாட்டுப் போட்டிகளிலும்  2020 ஆம் ஆண்டு டோக்கியோ  இணை விளையாட்டுப் போட்டிகளிலும்  இவர் பங்கேற்றுள்ளார். இப்போட்டிகளில் முறையே 6 மற்றும் 5 ஆவது இடங்களைப் பிடித்தார்.

## ஆரம்ப கால வாழ்க்கை
இராம்பால் சாகர்  இந்தியாவின் அரியானாவில் பிறந்தார். இவருக்கு 4 வயதாக இருந்தபோது, விவசாய  வெட்டுக்கத்தியில் கை சிக்கி, வலது கை பகுதி துண்டிக்கப்பட்டது. தற்போது துனிசியாவில் நடைபெற்ற 2016 ஐபிசி போட்டியில் உயரம் தாண்டுதலில் தங்கப் பதக்கம் வென்றுள்ளார்.

## தொழில்
இராம்பால் சாகர் டி47  ஊன வகை இணை உயரம் தாண்டுதல் போட்டியில் தேசிய சாதனை படைத்துள்ளார்.  2016  ஆம் ஆண்டு துனிசியாவில் நடந்த ஐபிசி தடகள போட்டியில் தங்கம் வென்றார்.  இதைத் தவிர 5 தேசிய அளவிலான தங்கப் பதக்கங்களையும் வென்றுள்ளார்.

2016 ஆம் ஆண்டில் நடைபெற்ற ரியோ இணை ஒலிம்பிக்கில் சாகர் தனது போட்டியில் 6ஆவது இடத்தைப் பிடித்தார். 2017 ஆம் ஆண்டு நடைபெற்ற இலண்டன் உலக இணை வெற்றியாளர் போட்டியில் இராம்பால் சாகர் தனது போட்டியில்  6ஆவது இடத்தைப் பிடித்தார். இந்தோனேசியாவின் இயாகர்த்தாவில் நடைபெற்ற ஆசிய இணை விளையாட்டுப் போட்டியில் உயரம் தாண்டுதல் டி-47 பிரிவில் இராம்பால் சாகர் வெள்ளிப் பதக்கம் வென்றார்.

## மேற்கோள்கள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்திய விளையாட்டு வீரர்கள்
பகுப்பு:இந்திய உயரந்தாண்டும் வீரர்கள்
கியூரியம் நைட்ரைடு

**கியூரியம் நைட்ரைடு** (*Curium nitride*) என்பது CmN  என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். கியூரியமும் நைட்ரசனும் சேர்ந்து இச்சேர்மம் உருவாகிறது.

## தயாரிப்பு
உயர்வெப்பக்கார்பன் ஒடுக்க வினை மூலம் கியூரியம் ஆக்சைடை நைட்ரைடாக்கம் செய்து கியூரியம் நைட்ரைடு தயாரிக்கப்படுகிறது.

## இயற்பியல் பண்புகள்
கியூரியம் நைட்ரைடு சோடியம் குளோரைடு சேர்மத்தின் படிகக் கட்டமைப்பில் ஒரு திண்மமாகக் காணப்படுகிறது. பெரோகாந்தப் பண்பை வெளிப்படுத்துகிறது.

## மேற்கோள்கள்

பகுப்பு:கியூரியம் சேர்மங்கள்
பகுப்பு:நைட்ரைடுகள்